Арка Славы (Магілёў)

А́рка Сла́вы, або Мемарыя́льная а́рка — трыумфальная арка ў Магілёве, размешчаная па вул. Першамайскай у скверы імя І. С. Лазарэнкі.

 Гісторыя 
300пкс|міні|злева|Саборная плошча ў XVIII ст., Мемарыяльная арка крайняя справа
Узведзена ў 1780 годзе на Саборнай плошчы, насупраць Іосіфаўскага сабора (не захаваўся). Праз гэту арку ў 1780 годзе праязджала ў Магілёў расійская імператрыца Кацярына IIМогилёв: Энцикл. справ. / Сов. Энцикл.; Редкол.: И. П. Шамякин (гл. ред.) и др. — Мн.: БелСЭ, 1990. — 472 с., ил., якая наведвала горад для сустрэчы з аўстрыйскім імператарам Іосіфам IIСайт Mogilev.by. Трыумфальная арка. .

Арка рэстаўрыравана ў 1950-я гады. Тады ж над нішай усталяваны барэльефы У. І. Леніна, герба СССР, сярпа і молата.

У 1964 годзе на арцы Славы ў Магілёве ўсталяваны мемарыяльныя дошкі, на якіх пералічаны часці і злучэнні Чырвонай Арміі, якія былі ўзнагароджаны за ўдзел у Вялікай Айчыннай вайне ордэнамі Чырвонага Сцяга, Суворава II ступені, Суворава III ступені, а таксама атрымалі назву «Магілёўскіх».

У 2011 годзе мемарыяльныя дошкі на арцы абноўленыСайт Магілёўскага абласнога выканаўчага камітэта. У Магілёве абнавілі арку Славы па вуліцы Першамайскай..

 Архітэктура 
Арка ўяўляе сабой прамавугольнае ў плане збудаванне з двума выступамі-рызалітамі, якое завершана шырокім прафіляваным карнізам і ламаным трохвугольным франтонам, па тарцах фланкіравана дзвюма калонамі карынфскага ордара з антаблементам. У цэнтры галоўнага фасада — вялікая паўцыркульная ніша.

 Літаратура 


 Спасылкі 




Катэгорыя:Славутасці Магілёва
Катэгорыя:Трыумфальныя аркі
Катэгорыя:Магілёў у гады Вялікай Айчыннай вайны
Катэгорыя:З’явіліся ў 1780 годзе
Катэгорыя:Саборная плошча (Магілёў)
Катэгорыя:1780 год у Беларусі
Катэгорыя:XVIII стагоддзе ў Магілёве